Средином I вијека прије нове ере овдје се налазила прва престоница Емеског царства, вазалне државе Римског царства. Римски историчар Страбон изјавио је њиме добро управљао "филарх" Сампсикерам I од 64. до 63. године, када га је заузео римски генерал Помпеј. Сампсикерамиди су обновили власт над градом 46. пне, за вријеме владавине Јамвлиха I. Током римског грађанског рата, који је избио послије убиства Јулија Цезара, становници града стали су на страну Марка Антонија, а против Октавијана. Без обзира на то, након Октавијанове побједе у бици код Акцијума, 31. године прије Христа, Аретуса је постала слободни град-држава. Међутим, вратила се под контролу Сампсикерамида једанаест година касније. Након тога, њен значај је опадао успоном оближње Емесе.